laion/Wikipedia-Exotic huggingface dataset:
ხუხ-ხოტო

ხუხ-ხოტო, ხუხე-ხაოტო (ჩინ. 呼和浩特, ფინინი: Hūhéhàotè; მონღ. хөхэхота, ᠬᠥᠬᠡᠬᠣᠲᠠ Kökeqota) — ქალაქი ჩინეთში, შიგა მონღოლეთის ავტონომიური რეგიონის ადმინისტრაციული ცენტრი, ჩრდილოეთ ჩინეთის ერთ-ერთი უმნიშვნელოვანესი ქალაქი, სტრანსპორტო პუნქტი პეკინ-ბაოტოუს რკინიგზაზე, საავტომობილო გზების კვანძი, მსხვილი ინდუსტრიული ცენტრი. ხუხ-ხოტოს მოსახლეობა 2 მილიონს აღწევს, თუმცა ქალაქის ადმინისტრაციულ საზღვრებში 3 მილიონამდე ადამიანი ცხოვრობს. იგი ამ მაჩვენებლით შიდა მონღოლეთის მეორე ქალაქია და ბაოტოუს ჩამოუვარდება. მოსახლეობის თითქმის 10% მონღოლები არიან. ქალაქი წარსულში ცნობილი იყო, როგორც გუისუი (ფინინი: Gūisūi, ფინინი Gūisūi), გარკვეული პერიოდია რაც ისტორიული სახელი დაუბრუნდა, მონღოლურად ხუხე-ხოტა ლურჯ ქალაქს ნიშნავს. ქართული საბჭოთა ენციკლოპედია, ტ. 11, თბ., 1987. — გვ. 521. შეგიძლიათ იხილოთ მედიაფაილები თემაზე „ხუხ-ხოტო“ ვიკისაწყობში. ხუხ-ხოტო, ტურისტული მეგზური ვიკივოიაჟზე ოფიციალური საიტი დაარქივებული 2005-04-18 საიტზე Wayback Machine. (ჩინური) ოფიციალური საიტი (მონღოლური)
ჩილოვის კუნძული

ჩილოვის კუნძული (აზერ. Çilov adası; ასევე ცნობილია, როგორც Zhiloy და Jiloi) — კუნძული აბშერონის ნახევარკუნძულზე, ბაქოდან 55 კმ აღმოსავლეთით. ჩილოვის კუნძული მდებარეობს 25 კმ-ით აღმოსავლეთით აფშერონის ნახევარკუნძულის ბოლოდან, კასპიის ზღვაში, ბაქოდან 100 კმ-ში. კუნძული არის 10 კმ მასშტაბის და აქვს არარეგულარული კონცხის ფორმა. სიმაღლე ზღვის დონიდან შეადგენს 8 მეტრს. ადმინისტრაციულად ჩილოვის კუნძული ეკუთვნის ბაქოს ხაზარის რაიონს. ნავთობისა და გაზის საბადოები აღმოაჩინა ჩილოვის კუნძულთან ახლოს 1781 წელს რუსეთის ადმირალმა გრაფ მარკ ვოინოვიჩმა, რომელიც ხელმძღვანელობდა ექსპედიციას კასპიის ზღვაში. ჩილივის ამინდის ამბები საბჭოთა ენციკლოპედია[მკვდარი ბმული] ↑ Location. დაარქივებულია ორიგინალიდან — 2008-01-09. ციტირების თარიღი: 2016-05-01. ↑ Oil exploration in Azerbaijan ↑ Rear Admiral Count Mark Voynovich
ტმუტარაკანის სამთავრო

ტმუტარაკანის სამთავრო — ძველი რუსული სამთავრო ტამანის ნახევარკუნძულზე მე-10-მე-12 საუკუნეებში. ცენტრი — ქალაქი ტმუტარაკანი. ტამანის ნახევარკუნძულზე აღმოსავლეთ-სლავური მოსახლეობის გამოჩენა დაკავშირებულია იგორის ლაშქრობასთან ბიზანტიაში (944) და სვიატოსლავის ლაშქრობებთან იასებისა (ალანები) და კასოგების (ადიღეები) ქვეყნებში (965). 988-1036 ტმუტარაკანის სამთავროს მართავდა მსტისლავ ვლადიმირის ძე (გარდაიცვალა 1036 წელს) რომელმაც დაიმორჩილა კასოგები და გააფართოვა სამთავროს ტერიტორია. მსტისლავმა ქალაქ ტმუტარაკანში ააგო ღვთისმშობლის ეკლესია რომელიც მოგვიანებით ტმუტარაკანის ეპარქიის შექმნისას საეპისკოპოსოდ იქცა. მე-11 საუკუნის 60-იანი წლებიდან ემორჩილებოდა ჩერნიგოვის მთავარ სვიატოსლავ იაროსლავის ძეს. მე-11 საუკუნის მეორე ნახევარში მას მართავდნენ იაროსლავის შვილები — გლები, რომანი და ოლეგი. მე-11 საუკუნის ბოლოს და მე-12 საუკუნის დასაწყისში ყივჩაღთა შემოსევის გამო ტმუტარაკანის სამთავრო დასუსტდა და დამოუკიდებლობა დაკარგა. ტმუტარაკანი კიევის რუსეთი ქართული საბჭოთა ენციკლოპედია, ტ. 10, თბ., 1986. — გვ. 6.
აზერბაიჯანული ნაგაზი

აზერბაიჯანული ნაგაზი ან გურდბასარი (ასევე აზერბაიჯანული მწყემსის ძაღლი, ხალხში მწყემსის ძაღლი; აზერ. Qurdbasar, Azərbaycan çoban iti, Çoban iti) — ძაღლის ენდემური სახეობა აზერბაიჯანში. ძირითადად გამოიყენება მეცხვარეობაში, ცხვრის ფარის დაცვისთვის. ძაღლის ეს სახეობა ჩამოყალიბდა და გავრცელდა ძირითადად აზერბაიჯანში, განსაკუთრებით ყარაბაღის ტერიტორიაზე: ფიზულიში, გუბადლიში, ლაჩინსა და ქალბაჯარში. ასევე იყენებენ გუბას, ხიზის, შამახის, ისმაილისა და ყაზახის რაიონების სამეურნეო საქმიანობაში. ძირითადად იყენებენ ზაფხულის და ზამთრის საძოვრებზე. ადაპტირებულებია როგორც ვაკეზე, ასევე მთაში. თავდაპირველად აზერბაიჯანულ ნაგაზს იყენებდნენ ქარავნების, ცხვრის ფარის, საკუთარი სახლების და მიწის ნაკვეთების დასაცავად. გამოირჩევიან მეპატრონისა და ოჯახის ერთგულებით. მაღალი დონის ფიზიკური მზადება და ერთგულება არის მიზეზი იმისა, რომ ძაღლის ეს სახეობა მოთხოვნადია. დღეისათვის ისინი ძირითადად გამოიყენებიან ცხვრის ფარის გარეული ცხოველებისგან დაცვაში. როგორც წესი, საშუალო და მსხვილი ტანი აქვთ. ზრდასრულად 3 წლისას ითვლებიან. ძირითადად, ცხოვრობს 15 წელს. აქვთ დიდი და დაკუნთული თავი. ქვედა ყბა აქვთ კარგად განვითარებული და შეუძლიად ფართოდ გახსნან. ცხვირი დიდი და შავი ფერისაა. თვალები და ყურები პროპორციული აქვთ. თეთრი კბილები კარგად აქვთ განვითარებული. აქვთ ძლიერი კისერი. И. Гасымзаде, К. Колотилова Азербайджанский волкодав - гурдбасар // Собачий остров : журнал. — СПб: Благотворительный фонд "Верность", 2012. — № 1(15). — С. 8-13. ვიკისაწყობში არის გვერდი თემაზე: აზერბაიჯანული ნაგაზი Qurdbasar. Azərbaycan qoyun itinin (Qurdbasar) rəsmi saytı Azərbaycan milli it növləri
მარი გერეკმეზიანი

მარი გერეკმეზიანი (სომხ. Մարի Կերեքմէզեան; დ. 1913 — გ. 1947) — სომეხი მოქანდაკე. მას მიიჩნევენ, როგორც პირველ ქალი მოქანდაკე თურქეთში და ცნობილი თურქი პოეტის და მხატვრის, ბედრი რაჰმი ეიუბოღლუს შემოქმედების მოყვარული. სომხური წარმოშობის მოქანდაკე, მარი გერეკმეზიანი დაიბადა 1913 წელს, სოფელ ტალასში, კაისერთან ახლოს. თავდაპირველად, იგი ვართ ბასრიგის დაწყებით ადგილობრივ სომხურ სკოლაში სწავლობდა. მოგვიანებით, იგი კონსტანტინოპოლში გადავიდა, სადაც იესაიანის სომხურ სკოლაში აგრძელებდა სწავლას. იესაიანის სკოლაში სწავლის პერიოდში, გერეკმეზიანი თურქ მწერალს — აჰმედ ჰამდი ტანპინარს შეხვდა. ტანპინარმა იგი შთააგონა, რომ ფილოსოფიის ხარისხი მოეპოვებინა. ამის შემდეგ, მან სწავლა სტამბოლის უნივერსიტეტში განაგრძო და ამავდროულად, Güzel Sanatlar Akademisi-ს (ხელოვნების დიდი აკადემია) სკულპტურული განყოფილების სტუდენტი გახდა. აკადემიაში, მისი ლექტორი იყო ცნობილი გერმანელი მოქანდაკე — რუდოლფ ბელინგი. მარი გერეკმეზიანი გეტრონაგონის და იესაიანის სომხურ უმაღლეს სასწავლებლებში ხელოვნების და სომხური ენის მასწავლებელი იყო. 35 წლის ასაკში, იგი ტუბერკულოზით გარდაიცვალა. დაკრძალულია შიშლის სომხურ სასაფლაოზე. 2012 წლის დეკემბერში, ცნობილმა სომეხმა ფოტოგრაფმა — არა გიულერმა, უხელმძღვანელა მარი გერეკმეზიანის ნამუშევრების გამოფენას გეტრონაგანის სომხურ უმაღლესი სკოლაში, სტამბოლში. მარი გერეკმეზიანის ნამუშევრების უმეტესობა დაკარგულია. მისი შემოქმედების დანარჩენი ნაწილი კი Resim ve Heykel Müzesi-ში (მხატვრობის და სკულპტურის მუზეუმი), სტამბოლშია ნაპოვნი. ასევე, ეიუბოღლუს ოჯახის პირად კოლექციაში ნაპოვნია გერეკმეზიანის მიერ შექმნილი ბედრი რაჰმის ბიუსტი. მარი გერეკმეზიანის ცნობილი ნამუშევრებია: პროფესორ ნეშეთ იუმერის ბიუსტი (1943); პროფესორ შეკიპ თუნჩის ბიუსტი (1943); შეკიპ ტუნჩის ბიუსტი (1943); პატრიკ მესრობ ტინის ნიღაბი (1944); იაჰია ქემალ ბეიათლის ბიუსტი (1945); ბედრი რაჰმის ბიუსტი. მარი გერეკმეზიანს მიღებული აქვს ანკარის სკულპტურული გამოფენის ჯილდო მის მიერ შექმნილი პროფესორ ნეშეთ იუმერის და პროფესორ შეკიპ თუნჩის ბიუსტებისთვის. ანკარის მთავრობის სახვითი ხელოვნების ნამუშევრების გამოფენაზე, გერეკმეზიანმა პირველი ადგილი დაიკავა იაჰია ქემალ ბეიათლის ბიუსტის შექმნისთვის. ↑ 1.0 1.1 1.2 Ziflioğlu, Vercihan (December 12, 2012). „Exhibit marks Turkey’s first female sculptor“. Hurriyet. ციტირების თარიღი: 22 May 2013. ↑ 2.0 2.1 HALİS, MÜJGAN (2012-12-09). „Bedri Rahmi'nin 'kara dutu' Mari için sergi“. Sabah (Turkish). ციტირების თარიღი: 22 May 2013. ↑ 3.0 3.1 3.2 Mari Gerekmezyan. Istanbul Woman's Museum. დაარქივებულია ორიგინალიდან — 27 სექტემბერი 2013. ციტირების თარიღი: 22 May 2013.
რეგინა ტოდორენკო

რეგინა ტოდორენკო (უკრ. Регіна Тодоренко; დ. 14 ივნისი, 1990, ოდესა, უკრაინის სსრ) — უკრაინელი მომღერალი და ტელეწამყვანი. 2014 წლის იანვრიდან ტოდორენკო გახდა პროექტ „Орёл & решка“-ს ახალი წამყვანი. 2015 წელს, რეგინა ტოდორენკომ ჩაწერა მისი სადებიუტო სიმღერა და გადაიღო ვიდეო, სიმღერაზე „Heart's Beating“. აგრეთვე ამავე წელს გახდა შოუ „the Voice“-ის რუსული ვერსიის წევრი. 2015 — Heart's Beating 2015 — Ты мне нужен 2016 — Мама ოფიციალური საიტი (რუსული)
პიონერსკაია (მოსკოვის მეტრო)

პიონერსკაია (რუს. Пионерская) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1961 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
ფილიოვსკი-პარკი (მოსკოვის მეტრო)

ფილიოვსკი-პარკი (რუს. Филёвский парк) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1961 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
ბაგრატიონოვსკაია (მოსკოვის მეტრო)

ბაგრატიონოვსკაია (რუს. Багратионовская) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1961 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
ფილი (მოსკოვის მეტრო)

ფილი (რუს. Фили) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 2 გვერდითი ბაქნისაგან. სადგური გაიხსნა 1959 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
კუტუზოვსკაია (მოსკოვის მეტრო)

კუტუზოვსკაია (რუს. Кутузовская) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 2 გვერდითი ბაქნისაგან. სადგური გაიხსნა 1958 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
სტუდენჩესკაია (მოსკოვის მეტრო)

სტუდენჩესკაია (რუს. Студенческая) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 2 გვერდითი ბაქნისაგან. სადგური გაიხსნა 1958 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
მეჟდუნაროდნაია (მოსკოვის მეტრო)

მეჟდუნაროდნაია (რუს. Международная) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2006 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
ვისტავოჩნაია (მოსკოვის მეტრო)

ვისტავოჩნაია (რუს. Выставочная) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 2005 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
კიევსკაია (მოსკოვის მეტრო, ფილიოვსკაია)

კიევსკაია (რუს. Киевская) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1937 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
სმოლენსკაია (მოსკოვის მეტრო, ფილიოვსკაია)

სმოლენსკაია (რუს. Смоленская) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1935 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
არბატსკაია (მოსკოვის მეტრო, ფილიოვსკაია)

არბატსკაია (რუს. Арбатская) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 1 კუნძულოვანი ბაქნისაგან. სადგური გაიხსნა 1935 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
ალექსანდროვსკი-სადი (მოსკოვის მეტრო)

ალექსანდროვსკი-სადი (რუს. Александровский сад) — მოსკოვის მეტროპოლიტენის სადგური. მდებარეობს ფილიოვსკაიას ხაზზე და შედგება 2 გვერდითი ბაქნისაგან. სადგური გაიხსნა 1935 წელს. მოსკოვის მეტროპოლიტენის საიტი დაარქივებული 2020-10-03 საიტზე Wayback Machine.
მერაბ სეფაშვილი

მერაბ სეფაშვილი (დ. 15 ოქტომბერი, 1961) — ქართველი მომღერალი. დაიბადა მომღერლების, ტრიო ლალეს წევრების ედუარდ სეფაშვილის და ჯულიეტა მურადელის ოჯახში. ედუარდს პირველი ქორწინებიდან ასევე ჰყავდა ვაჟი თენგო, რომელიც მერაბზე 10 წლით უფროსი იყო. მერაბი ძირითადად ბებია-ბაბუების გარემოცვაში აღიზარდა, რადგან მშობლებს ხშირი გასტროლები ჰქონდათ, ბავშვობაში სიმღერის მიმართ განსაკუთრებულ სიყვარულს და ინტერესს არ ამჟღავნებდა, თუმცა სხვადასხვა მომღერლების მანერებზე მიბაძვა უყვარდა. მეტად დინჯი და მორცხვი ბავშვი იყო, განსაკუთრებული აკადემიური მოსწრებით არ გამოირჩეოდა, დაკავებული იყო სპორტული აქტივობებით, კერძოდ კალათბურთით, რომელზეც სპორტსმენ ბაბუას, ნიკოლოზ სეფაშვილს დაყავდა. სიმღერა, 15 წლის ასაკში დაიწყო. 16 წლისა უკვე მღეროდა ანსამბლ რეროში, შემდეგ რობერტ ბარძიმაშვილის ხელმძღვანელობით ანსამბლ 75-ში მღეროდა, ალექსანდრე ბასილაიასთან — ნატვრის ხეში, განსაკუთრებული პოპულარობა კი თეატრონში გატარებულმა პერიოდმა მოუტანა, სადაც მერაბი მთავარი ვოკალისტი იყო, ანსამბლში გია მაჭარაშვილიც ირიცხებოდა, რომელიც ქმნიდა ძირითადად ანსამბლისთვის სიმღერებს, ასევე ასრულებდნენ ნუგზარ ერგემლიძის სიმღერებს. 1990-იანი წლების შემდეგ მერაბმა სოლო მოღვაწეობა დაიწყო. სხვადასხვა დროს მისი შესრულებით პოპულარული იყო სიმღერები: „მოდიოდა თეთრი გოგო“, „ერთმანეთს ვნატრობთ“, „სნეული ვარ“, „თეთრი რაში“, “გაიღიმე“, „ცხოვრება ერთი წამია” და სხვა. 2002 წელს თბილისში მეცენატმა და ბიზნესმენმა, ბადრი პატარკაციშვილმა ჩამოაყალიბა საპროდიუსერო კომპანია ART-იმედი. მასში გაწევრიანებული იყვნენ ისეთი მომღერლები, როგორიცაა: ლელა წურწუმია, ნატო მეტონიძე, ეკა კვალიაშვილი, ეკა მამალაძე, თემურ თათარაშვილი, ეკა კახიანი და სხვა. მათ შორის მერაბ სეფაშვილიც, რომელიც არტ-იმედის ერთ-ერთი უმთავრესი სახე და გენერალური მენეჯერი იყო. 1983 წელს, 22 წლის ასაკში დაქორწინდა მუსიკამცოდნე ნინო ჯურხაძეზე, წყვილს ორი ვაჟი ჰყავს — ნიკა და სანდრო. 2012 წლის 20 მაისს ფილარმონიის დიდი საკონცერტო დარბაზის წინ მერაბ სეფაშვილის სახელობის ვარსკვლავი გაიხსნა. ის საქართველოში ყველაზე ახალგაზრდაა იმ ადამიანებს შორის, ვისაც ვარსკვლავი გაუხსნეს. მერაბ სეფაშვილი იუბილარია რა მოხდა მერაბ სეფაშვილის ცხოვრებაში
ხელოვნური ინტელექტი (ვიდეო თამაშები)

ხელოვნური ინტელექტი — ვიდეო თამაშებში, ძირითადად, გამოიყენება არა მოთამაშე პერსონაჟის ინტელქეტუალური ქცევის გენერირებისთვის და წარმოადგენს ადამიანის ინტელექტის სიმულაციას. სათამაშო ხელოვნური ინტელექტი, გარდა ტრადიციული ხელოვნური ინტელექტისა, თავის თავში მოიცავს მართვის თეორიის, რობოტოტექნიკის, კომპიუტერული გრაფიკისა და ინფორმატიკის ალგორითმებს. ხელოვნური ინტელექტის შედეგად მართულ ვიდეო თამაშების პერსონაჟებს ჰყოფენ სამ ნაწილად: არ მოთამაშე პერსონაჟები (ინგლ. Non-player character, NPC) — როგორც წესი, ეს პერსონაჟები არინ მეგობრულად განწყობილნი ან ნეიტრალურები ადამიანის მიერ მართვადი პერსონჟის მიმართ. ბოტები (ინგლ. Bot) — მოთამაშის მიმართ მტრულად განწყობილი პერსონაჟები, რომელებიც შესაძლებლობებით მიახლოებული არიან მოთამაშის პერსონაჟთან. ბოტები გაცილებით რთულად პროგრამირებულები არიან. მობები ინგლ. Mob — მტრულად გნწყობილი დაბალი ინტელექტის მქონე პერსონჟები. მობებს მოთამაშე ჰკლავს დიდი ოდენობით გმოცდილების ქულის ასამაღლებად, არტეფაქტების მისაღებად ან ტერიტორიის გასასვლელად. Advanced game AI simulator დაარქივებული 2016-04-27 საიტზე Wayback Machine. Special Interest Group on Artificial Intelligence @IGDA დაარქივებული 2011-01-02 საიტზე Wayback Machine. AI Game Programming Wisdom — aiwisdom.com Game AI for Developers დაარქივებული 2011-08-10 საიტზე Wayback Machine. — AiGameDev.com AI section დაარქივებული 2011-05-13 საიტზე Wayback Machine. — GameDev.net The General Video Game AI Competition დაარქივებული 2015-05-03 საიტზე Wayback Machine. Bourg; Seemann (2004). AI for Game Developers. O'Reilly & Associates. ISBN 0-596-00555-5. Buckland (2002). AI Techniques for Game Programming. Muska & Lipman. ISBN 1-931841-08-X. Buckland (2004). Programming Game AI By Example. Wordware Publishing. ISBN 1-55622-078-2. Champandard (2003). AI Game Development. New Riders. ISBN 1-59273-004-3. Funge (1999). AI for Animation and Games: A Cognitive Modeling Approach. A K Peters. ISBN 1-56881-103-9. Funge (2004). Artificial Intelligence for Computer Games: An Introduction. A K Peters. ISBN 1-56881-208-6. Millington (2005). Artificial Intelligence for Games. Morgan Kaufmann. ISBN 0-12-497782-0. Schwab (2004). AI Game Engine Programming. Charles River Media. ISBN 1-58450-344-0. Smed and Hakonen (2006). Algorithms and Networking for Computer Games. John Wiley & Sons. ISBN 0-470-01812-7.
აზერბაიჯანული ხვლიკი

აზერბაიჯანული ხვლიკი (ლათ. Darevskia raddei) — შედარებით პატარა ხვლიკი, რომელიც ეკუთვნის „Darevski“-ს გვარს, ან კლდის ხვლიკების გვარს. ხვლიკის სხეულის სიგრძე - 76 მმ, ხოლო კუდი ორჯერ გრძელია. მისი თავი შედარებით გაბრტყელებულია. ხვლიკის სხეულის ზედა მხარე ღია ყავისფერი, მუქი კრემისფერი, ქვიშის ან მუქი ყავისფერია, თითქმის შავი ფერის. აზერბაიჯანული ხვლიკი არის გავრცელებული მცირე კავკასიონის მთებში, სომხეთის და აზერბაიჯანის ტერიტორიაზე, ასევე საქართველოშიც, მტკვრის სამხრეთით იზოლირებულ არეალში. ეს ხვლიკი გვხდება კავკასიის ფარგლებს გარეთაც, თურქეთის ჩრდილო-აღმოსავლეთში და დასავლეთ ირანში. ↑ Книга:Атлас пресмыкающихся Северной Евразии,с=89 ↑ VIVOS VOCO: И. С. Даревский, В. В. Гречко, Л.A.Куприянова, «Ящерицы, размножающиеся без самцов»
ოლონხო

ოლონხო (რუს. Олонхо́, იაკუტ. Олоҥхо) — იაკუტების საგმირო ზღაპარი და თურქულენოვანი ხალხების ერთ-ერთი უძველესი ეპოსი. ეს ტერმინი ასევე გამოიყენება იაკუტების ეპოსურ ტრადიციების აღსანიშნავადაც. სახას რესპუბლიკაში ოლონხოს დღემდე ასრულებენ. პოემა სრულდება ორი მონაწილის: მომღერალის და ამბის მომყოლის მიერ ორ ნაწილად. მომღერალი მთხრობელის რეჩიტატივის პარალელურად ლექსად ყვება ამბავს. მთხრობელს უნდა გააჩნდეს კარგი სამსახიობო და იმპროვიზაციის ნიჭი. ეპოსი ძირითადად შედგება ანტიკური მეომრების, ღვთაებების, სულების და ცხოველების შესახებ ლეგენდებისაგან, თუმცა გვხვდება ისეთი თემებიც როგორიცაა მომთაბარე ცხოვრების წესის მოშლა. ოლონხო მოიცავს დაახლოებით 10000-20000 ლექსს და შვიდი ღამის განმავლობაში იმღერება. ტრადიციულად ყველა თემს ჰყავდა თავისი მთხრობელი. ტრადიცია წარმოიშვა ოჯახურ გარემოში გართობის და ასევე განათლების მიზნისთვის. იაკუტების რწმენით ის ასევე იცავდა დაავადებებისგან. XXI საუკუნის ტექნოლოგიური და პოლიტიკური ცვლილებები საფრთხის ქვეშ აყენებს ოლონხოს ტრადიციის არსებობას. თუმცა 1980-იანი წლების შემდეგ ოლონხოს ტრადიციის მიმართ ინტერესი იზრდება. ოლონხო ასოცირდება თურქულ ზმნა "ოლმახ"-თან, რაც ყოფნას აღნიშნავს და მომდინარეობს ძველი თურქული "ოლონ"-იდან რაც თავისმხრივ საგას აღნიშნავს. ქართული საბჭოთა ენციკლოპედია, ტ. 7, თბ., 1984. — გვ. 522. What is Olonkho? The Olonkho Nyurgun Bootur - The Rapid (PDF) ↑ 1.0 1.1 Olonho Metinlerinin Derlenmesi ve Yayınlanması, Metin Ersöz, Gazi Üniveritesi, Süreli Yayın (თურქული) ↑ Olonkho Metinlerinin Toplanması ve Araştırılması, Fatih Kirişçioğlu დაარქივებული 2014-02-21 საიტზე Wayback Machine. (თურქული) ↑ Türk Söylence Sözlüğü (Turkish Mythology Dictionary), Deniz Karakurt, (OTRS: CC BY-SA 3.0)
სენ-ჟან-მოლენბეკი

სენ-ჟან-მოლენბიკი — ბრიუსელის რეგიონში 19 მუნიციპალიტეტიდან ერთ-ერთი, რომელიც ხშირად უბრალოდ მოლენბიკად მოიხსენიება. იგი ესაზღვრება ქალაქ ბრიუსელს, ანდერლეხტს, Sint-Agatha-Berchem-ს, Dilbeek-ს, Jette-ს და Koekelberg-ს. მოლენბიკის მუნიციპალიტეტი ცნობილია მიგრანტების ურიცხვი რაოდენობით, რომელთა დიდ ნაწილს მუსლიმანი მოსახლეობა შეადგენს. მოსახლეობა 2015 წლის 1 იანვრის მონაცემებით 95 756 ადამიანს შეადგენდა. ფართობი — 5,9 კმ². მოლენბიკის მოსახლეობა, მიუხედავად სიმჭიდროვისა და სიღარიბისა, ბოლო ათწლეულის განმავლობაში 24,5 %-ით გაიზარდა. 2004 წელს მომხდარი მადრიდის ტერაქტის ერთ-ერთი მონაწილე  Hassan El Haski და 2014 წელს, ბელგიაში, ებრაულ მუზეუმზე თავდამსხმელი Mehdi Nemmouche ცოვრობდნენ მოლენბიკში. 2015 წლის ნოემბერის პარიზის ტერაქტებში მონაწილე მინიმუმ სამი ტერორისტი — ძმები Brahim და Salah Abdeslam-ები, სავარაუდო თანამონაწილე Mohamed Abrini, და სავარაუდო ჯგუფის ხელმძღვანელი და ლიდერი Abdelhamid Abaaoud - გაიზარდნენ და ცხოვრობდნენ მოლენბიკში. საფრანგეთის პრეზიდენტის ფრანსუა ოლანდის განცხადების თანამად, ტერორისტული აქტი, ასევე, მოლენბიკში დაიგეგმა. 2016 წლის 18 მარტს, Salah Abdeslam ეჭვმიტანილი იქნა ამ ტერორისტული აქტების მოწყობაში და დააკავეს, მასთან ერთად დაიღუპა ერთი ეჭვმიტანილი და ორი დაშავდა. მოლენბიკის საფეხბურთო კლუბი FC Brussels თამაშობდა ბელგიის პირველ დივიზიონში, მაგრამ 2012/13 წლის სეზონზე გუნდი გადავიდა ბელგიის მეორე დივიზიონში.  მაროკო: Oujda  საფრანგეთი: Levallois-Perret ↑ Crossroad Bank of Enterprises <a href="https://wikidata.org/wiki/Track:Q1479660"></a><a href="https://wikidata.org/wiki/Track:Q16626729"></a> ↑ La population de Molenbeek augmente de 25% en 10 ans fr. l'avenir.net. ციტირების თარიღი: 18 November 2015. ↑ BARTUNEK, Robert-Jan; LEWIS, BARBARA (15 November 2015). „Belgian connection: three held in Brussels over Paris attacks“. Reuters. ციტირების თარიღი: 11 April 2016. ციტატა: „A prominent, Moroccan-born member of the group behind the 2004 Madrid train bombings that killed 191 was from Molenbeek.“ ↑ „Why did the bombers target Belgium?“. The Guardian. 22 March 2016. ციტირების თარიღი: 11 April 2016. ციტატა: „Hassan el-Haski – Madrid and Casablanca bombings - A Spanish judge sentenced Haski to 14 years in jail for belonging to a terrorist organisation, in connection with the March 2004 attacks on Madrid.“ ↑ „Paris attacks: Belgian Abdelhamid Abaaoud identified as presumed mastermind“. CBC News. 16 November 2015. ციტირების თარიღი: 16 November 2015. ↑ „Shots in Brussels raid tied to Paris attacks“. CNN. 15 March 2016. ციტირების თარიღი: 15 March 2016. ↑ Gunfire in Brussels raid on 'Paris attacks suspects'. BBC News (15 March 2016). ციტირების თარიღი: 15 March 2016.
საბჭოთა ხალხების დეპორტაცია

საბჭოთა ხალხების დეპორტაცია — პოლიტიკური რეპრესიების ერთ-ერთი ფორმა საბჭოთა კავშირში. დეპორტაციის ძირითადი თავისებურება იყო მისი არასამართლებრივი ხასიათი, კონტინგენურობა, ხალხთა დიდი მასების გადაადგილება გეოგრაფიულად დაშორებულ, მათთვის არაბუნებრივ და ხშირ შემთხვევაში, ყოფა-ცხოვრებისათვის შეუფერებელ, სარისკო გარემოში. ზოგიერთი ისტორიკოსის ცნობით, ტოტალური დეპორტაცია განიცადა ათმა ხალხმა: კორეელებმა, გერმანელებმა, ფინო-ინგერმანლანდებმა, ყარაჩაელებმა, ყალმუხებმა, ჩეჩნებმა, ინგუშებმა (იხ. ჩეჩნებისა და ინგუშების დეპორტაცია), ბალყარელებმა, ყირიმელმა თათრებმა (იხ. ყირიმელი თათრების დეპორტაცია) და ე.წ. თურქმა მესხებმა. მათ შორის შვიდმა - გერმანელებმა, ყარაჩაელებმა, ინგუშებმა, ჩეჩნებმა, ყალმუხებმა, ბალყარებმა და ყირიმელმა თათრებმა დაკარგეს თავისი ეროვნული ავტონომია. დეპორტაცია შეეხო, აგრეთვე, საბჭოთა მოქალაქეების მრავალ ეთნიკურ, ეთნოკონფესიურ და სოციალურ კატეგორიას: კაზაკებს, სხვადასხვა ეროვნების კულაკებს, პოლონელებს, აზერბაიჯანელებს, ქურთებს, ასირიელებს, ჩინელებს, რუსებს, ირანელებს, ებრაელებს, უკრაინელებს, მოლდაველებს, ლიტველებს, ლატვიელებს, ესტონელებს, ბერძნებს, ბულგარელებს, სომხებს, სომეხ-დაშნაკებს, ხემშინებს, თურქებს, ტაჯიკებს და სხვა. რსფსრ-ს უმაღლესი საბჭოს მიერ 1991 წლის 26 აპრილს მიღებული იქნა კანონი "რეპრესირებული ხალხების რეაბილიტაციის" შესახებ, რომლის თანახმად, რეპრესირებულად იქნა ცნობილი ხალხები (ერები, ეროვნებები ან ეთნიკური ჯგუფები და სხვა ისტორიულად ცამოყალიბებული კულტურულ-ეთნიკური საზოგადოებები, მაგ: კაზაკობა), რომელთა მიმართებაში ეროვნული ან სხვა ნიშნებით სახელმწიფო დონეზე წარმოებდა სიცრუისა და გენოციდის პოლიტიკა, რასაც თან ახლდა იძულებითი გადასახლებები, ეროვნულ-სახელმწიფოებრივი წარმონაქმნების გაუქმება, ტერიტორიული საზღვრების ცვლილებები, სპეცდასახლებების ადგილებში ტერორისა და ძალადობის რეჟიმების დამყარება. დეპორტაცია. რეაბილიტაცია დაარქივებული 2021-09-28 საიტზე Wayback Machine. სტალინი დაარქივებული 2015-04-19 საიტზე Wayback Machine. ამინა უმაროვა: ჩეჩნები არასოდეს არ აიგივებდნენ ამ ჯალათებს ქართველ ხალხთან გერმანელები დაარქივებული 2016-03-22 საიტზე Wayback Machine. სტალინური რეპრესიები საბჭოთა დეპორტაციები ფიქრები საბჭოთა დეპორტაციულ პოლიტიკა საბჭოთა ხალხების დეპორტაცია დეპორტირებული ხალხების დემოგრაფიული დანაკარგები ხალხთა დეპორტაცია ჩრდ. კავკასიის რუკა დეპორტაციის შემდეგ სსრკ ხალხთა დეპორტაცია. ყაზახეთის მაგალითი